Iapetus

Iapetus (Graece ) in Mythologia Graeca est unus ex Titanibus, filius Gaeae et Urani, et pater (ex quadam Oceanide nomine vel Clymene vel Asia) Atlantis, Promethei, Epimethei et Menoetii.

 Mythologia 
Iapetus est Titan, quem Homerus in Iliade (8,478–81) memorat una cum Crono esse in Tartaro. Frater est Croni, qui orbem terrarum aurea aetate rexerat. Iapeti uxor plerumque filia Oceani e Thetyde nomine Clymene vel Asia fuisse traditur.

In Hesiodi opere Opera et Dies dicto Prometheus "filius Iapeti" vocatur, mater non memoratur. In Hesiodi Theogonia autem Clymene uxor Iapeti et mater Promethei appellatur. In Aeschyli Prometheo vincto Prometheus filius Themidis deae est, pater non dicitur. In Horatii carminibus (c. 1,3) Horatius describit, ut "audax Iapeti genus (= Prometheus) / Ignem fraude mala gentibus intulit." 

 Bibliographia 
Paul Weizsäcker: Iapetos. In: Wilhelm Heinrich Roscher (ed.): Ausführliches Lexikon der griechischen und römischen Mythologie. Vol. 2,1, Lipsiae 1894, Col. 55–58 (in interrete).
G. Bosold, Griechische Sagengestalten mit den Quellen bei Hesiod, Homer und Apollodor, ISBN 978-3-939989-00-4

 Nexus externi 
IAPETUS: Greek Titan god of mortality, Theoi Project, Aaron J. Atsma, Nova Zelandia.

Categoria:Titanes